Pengarah Mamat Khalid Kini Berada Di ICU
Pengarah terkenal tanah air, Mamat Khalid dilaporkan kini berada di unit rawatan rapi disebuah hospital swasta di Petaling Jaya. Menurut laporan dari portal Gempak, pengarah tersebut telah dimasukkan ke hospital itu pada Jumaat yang lalu selepas mengadu sakit dada dan batuk. Sementara itu, isterinya, Hasmah Hassan memohon rakan taulan dapat memberi ruang kepada Mamat untuk berehat secukupnya dan turut meminta rakyat Malaysia termasuk rakan taulan serta peminat industri filem negara mendoakan yang terbaik buat Mamat. Mamat Khalid mendedahkan bawah beliau mengalami masalah kesihatan dan telah didiagnosi mempunyai masalah berkaitan buah pinggang. Malah beliau juga pernah menghadiri sebuah acara hiburan dengan berkerusi roda. Kepada peminat-peminat Mamat Khalid, doakan yang terbaik buat pengarah tersebut.